Περιεχόμενα
Δείκτης 🔎︎

# Επιλογή προέλευσης

Επιλέγει τον σαρωτή που θέλετε να χρησιμοποιήσετε.

Το παράθυρο διαλόγου εμφανίζει τις ρυθμίσεις για τον επιλεγμένο σαρωτή και την εργασία σάρωσης.

Για να έχετε πρόσβαση σε αυτήν τη λειτουργία...

Επιλέξτε Εισαγωγή - Μέσα - Σάρωση - Επιλογή προέλευσης.

## Πηγές

Εμφανίζει έναν κατάλογο με τους διαθέσιμους σαρωτές που εντοπίστηκαν στο σύστημά σας. Πατήστε σε έναν σαρωτή στον κατάλογο και πατήστε Επιλογή για να ανοίξετε το παράθυρο διαλόγου διαμόρφωσης σαρωτή. Το παράθυρο διαλόγου διαμόρφωσης εξαρτάται από το εγκατεστημένο πρόγραμμα οδήγησης σαρωτή.

## Περιοχή σάρωσης

### Αριστερά, δεξιά, πάνω, κάτω

Ορίστε τα περιθώρια της περιοχής σάρωσης.

### Προεπισκόπηση

Εμφανίζει μια προεπισκόπηση της σαρωμένης εικόνας. Η περιοχή προεπισκόπησης περιέχει οκτώ λαβές. Σύρετε τις λαβές για να προσαρμόσετε την περιοχή σάρωσης ή εισαγάγετε μια τιμή στο αντίστοιχο πλαίσιο αυξομείωσης περιθωρίου.

## Χρησιμοποιούμενη συσκευή

Επιλέξτε τη συσκευή σαρωτή στον κατάλογο των συσκευών που εντοπίστηκαν από το σύστημά σας.

## Ανάλυση [DPI]

Επιλέξτε την ανάλυση σε κουκκίδες ανά ίντσα για την εργασία σάρωσης. Οι διαθέσιμες αναλύσεις εξαρτώνται από το πρόγραμμα οδήγησης του σαρωτή.

## Εμφάνιση προχωρημένων επιλογών

Επιλέξτε αυτό το πλαίσιο ελέγχου για να εμφανιστούν περισσότερες επιλογές διαμόρφωσης για τη συσκευή σαρωτή. Το σύνολο των επιλογών εμφανίζεται στο πλαίσιο Επιλογές και εξαρτάται από το πρόγραμμα οδήγησης του σαρωτή.

## Επιλογές

Εμφανίζει τον κατάλογο με τις διαθέσιμες σύνθετες επιλογές του προγράμματος οδήγησης σαρωτή. Διπλοπατήστε σε μια επιλογή για να εμφανίσετε τα περιεχόμενά της ακριβώς από κάτω. Η επιλογή και οι τιμές της εξαρτώνται από το πρόγραμμα οδήγησης του σαρωτή.

## Σχετικά με τη συσκευή

Εμφανίζει ένα αναδυόμενο παράθυρο με πληροφορίες που λαμβάνονται από το πρόγραμμα οδήγησης του σαρωτή: διεύθυνση συσκευής, προμηθευτής, μοντέλο σαρωτή και τύπος σαρωτή.

## Δημιουργία προεπισκόπησης

Σαρώνει και εμφανίζει το έγγραφο στην περιοχή προεπισκόπησης. Χρησιμοποιήστε την εντολή Δημιουργία προεπισκόπησης για να προβάλετε ένα δείγμα του σαρωμένου εγγράφου και να ορίσετε τις ιδιότητες της εργασίας σάρωσης.

## Σάρωση

Σαρώνει μια εικόνα και, στη συνέχεια, εισάγει το αποτέλεσμα στο έγγραφο και κλείνει το παράθυρο διαλόγου.